
# Ленар Шәех: «Чүлнең уртасында чүлмәк таптым»

(ШИГЫРЬ)

Чүлнең уртасында чүлмәк таптым,

Коры-сары җыйдым, учак яктым.

Чүлмәк эче ризык белән тулган,

Мин курыкмыйм аны югалтудан.

Аллаһ биргән, бар да – Аллаһ ирке,

Комның бөртеге дә – Аның милке.

Җитә безгә, җитә һәммәсе дә!

Ә тормышның асыл мәгънәсенә

Төшенергә һәрчак вакыт җитми,

Яшәү матурлыгын гомер чикли.

Аллаһ шөкер, кияр күлмәгем бар,

Сөбханаллаһ, балчык чүлмәгем бар!..

Чүлмәк эче нигъмәт белән тулган,

Һич курыкмыйм аны югалтудан!

Берсе китсә, икенчесе килер,

Аллаһ хозурында – безнең өйдер.

Следите за самым важным и интересным в Telegram-каналеТатмедиа

## Нет комментариев
Ленар Шәех: «Чүлнең уртасында чүлмәк таптым»